Seul (kor. 서울특별시, "Seoul", "Sŏul"; ) – to ôd přez 600 lot stolica Koryje. Ôd kōńca II wojny światowyj po roztajlowaniu Pōuwyspu Koryjańskigo na dwa państwa Seul zostou stolicōm Republiki Koryjańskij (Koryje Pouedniowyj), a Piōngang stou sie stolicōm Koryjańskij Republiki Ludowyj (Koryje Pōunocnyj). Bez čas wojny koryjańskij na krōtki čas Seul bōu zajynty bez kōmōnistyčnych ôkupantōw, a stolica Korei Pouedniowyj přyniyśōno do inkšygo miasta. Seul znojduje sie we cyntralno-zachodnij tajli Pōuwyspu Koryjańskigo. Miasto pouožōne je niydaleko na pouednie ôd strefy zdymilitaryzowanyj ("DMZ") a ležy nad řykōm Han. Seul je polityčnym, spouečnym a ekōnōmičnym cyntrōm Pouedniowyj Koryje. Seul s gynstośćōm zaludniynio powyžej 15 tys/km² je jydnym s nojbardzij zatuočōnych miast na świecie. Jednočeśniy posiado nojwiynkšo na świecie ilość šybkych uōnč internecowych a pōnktōw dostympowych WiFi. W Seulu je tyž zarejerowane přez 1 mln pojazdōw mechaničnych.